युवक का काट ले गए सिर, पुलिस को शव मिला
रेवाड़ी | एनएच-71फ्लाईओवर रामगढ़ कट के निकट बीच पुलिस को सिर कटी लाश मिली। बगैर सिर के लाश मिलने से क्षेत्र में सनसनी फैल गई। सूचना मिलते ही डीएसपी गजेंद्र कुमार, सदर थाना प्रभारी इंस्पेक्टर रामकुवांर दल-बल सहित मौके पर पहुंचे। पुलिस को घटनास्थल से कोई साक्ष्य नहीं मिल पाने के कारण मृतक की शिनाख्त नहीं हो पाई है। पुलिस को आशंका है कि हत्या कर शव को यहां फेंका गया है।
गुरुवार को पुलिस को सूचना मिली कि एनएच-71 फ्लाईओवर के पास एक करीब 36 साल के युवक का शव पड़ा हुआ है। मृतक के धड़ से सिर गायब है। मामले की जानकारी मिलते ही पुलिस अधिकारी मौके पर पहुंचे। एक्सपर्ट टीम ने भी साक्ष्य जुटाने का प्रयास किया। मगर उसके पास से ऐसे कोई कागजात या अन्य सामान नहीं मिला जिससे उसकी पहचान हो सके। पुलिस ने शव को शहर के नागरिक अस्पताल में रखवा दिया है। शुक्रवार को शव का पोस्टमार्टम कराया जाएगा। पुलिस को आशंका है कि कहीं ओर हत्या कर शव यहां फेंका गया है। यहां लाकर मृतक का सिर काटा गया तथा अपने साथ ले गए। हो सकता है पहचान छिपाने के लिए ऐसा कदम उठाया गया हो। पुलिस के अनुसार शुरूआती जांच से लग रहा है कि मृतक मोटर-मैकेनिक तरह का काम करता था।
hin_Deva hin_Deva hin_Deva